
Nidaros's   anlæg. 

Landet  rundt  den  mægtige  Trondhjemsfjord  bærer  fra 
j  gammel  tid  navnet  Pråndheim  eller  Trondhjem, 
trøndernes  heim  eller  hjem.  Trønder  betyr  den  som  trives  og 
vokser.  Folket  var  delt  i  8  fylker  og  utgjorde  et  av  de  ældste 
kultursamfund  i  Norge.  Til  Trondhjem  eller  Trøndelagen  (trøn- 
dernes lagdømme)  regnedes  ogsaa  ofte  Namdalen  i  nord,  Nord- 
møre og  Romsdalen  i  syd.  Utvalgte  mænd  fra  alle  disse  fylker 
samlet  sig  til  tinge  paa  gaarden  Loktu  (Lagatun)  paa  halvøen 
Frosta.    Frostatinget  vedtok  lover  og  dømte  i  retssaker. 

Ældre  end  Frostatinget  var  Øre  tinget.  Det  var  et  al  mann  a- 
ting  for  de  8  egentlige  Trondhjemsfylker.  Her  møtte  hver  bonde 
som  holdt  gaardskarl,  en  halv  maaned  før  jonsok.  Tinget  kunde 
ogsaa  samles  til  andre  tider,  især  naar  en  konge  skulde  hyldes. 
Det  blev  skik,  at  hver  som  vilde  gjælde  for  lovlig  konge  i  Norge, 
maatte  la  sig  kaare  paa  Øreting,  selv  om  han  var  valgt  et  andet 
sted  i  landet. 

Øretinget  blev  holdt  paa  ørene  nede  ved  fjorden  i  nærheten 
av  det  stedihvor  elven  Nid  falder  ut.  Den  landtunge  som  Nid 
omslynger  straks  før  den  falder  i  fjorden,  bar  navnet  Nid  arnes 
og  var  en  av  de  ældste  gaarder  i  Trøndelagen.  Den  blev  tidlig 
kongsgaard.  Østenfor  Nidelven  laa  gaarden  Lade.  Den  blev 
høvdingsæte  for  Lad e-j arienes  mægtige  æt.  Paa  Lade  bygde 
Harald  Haarfagre  en  kongsgaard  og  bodde  ofte  der. 

I  Nidelven  var  god  havn,  og  dit  strømmet  mange  folk  med 
sine  baater  i  tingtiden.  Nidarnes  blev  derved  en  søkt  markeds- 
plads.  Der  var  alt  en  liten  fast  bebyggelse  paa  neset  da  Olav 
Trygvesøn  kom  til  Trondhjem  for  at  overta  sin  fædrenearv.  I 
997  gjorde  han  stedet  til  en  by,  og  navnet  Nidarnes  blev  ombyttet 
med  Nidaros  (Nidar,  d.  e.  Nids,  os).  I  Skipakrok,  ved  Bakke 
bro,  kunde  kongen  ha  liggende  30  langskibe  eller  flere,  og  længer 


ute  laa  fremmede  farmandsskibe.  Ret  op  for  Skipakrok  bygde 
kong  Olav  sin  kongsgaard  og  Klemenskirken,  og  han  la  ut 
stykker  av  kongsgaarden  Nidarnes  til  hustomter  for  sine  mænd. 
Denne  ældste  by  laa  mellem  den  nuværende  Olav  Trygve søns 
gate  og  Dronningens  gate,  øst  for  Krambodgaten. 

Et  par  aar  efter  seilte  den  unge  konge  med  en  prægtig  flaate 
til  Vendland.  Paa  hjemveien  faldt  han  ved  Svold  i  aaret  1000. 
Jarlene  Erik  og  Svein  bosatte  sig  paa  Lade.  Der  blotet  de  til  sine 
gamle  guder,  og  saa  helst  at  Ola/vs  by  med  sit  gudshus  og  sin 
kongsgaard  faldt  sammen.  — 

Olav  Haraldsøn  (1015—1030)  gjenopbygde  Klemenskirken 
og  kongsgaarden  og  opførte  nye  hus. 


Nidaros 
indtil  oprettelsen  av  erkebispedømmet. 

Da  kong  Olav  var  faldt  paa  Stiklestad  (29de  juli  1030),  tok 
bonden  Torgils  Halmesøn  og  hans  søn  Grim  liket  og  rodde  ind 
til  Nidaros.  Mens  de  gik  op  i  byen  for  at  træffe  kongens  venner, 
satte  de  kisten  i  en  bod  oppe  ved  elven  paa  et  sted  som  hedte 
S  aue  ri  id  (»Raadhuspladsen«).  Senere  rodde  de  længer  op  og 
begrov  liket  i  sandmælen  (paa,»Marinen«,  bak  Domkirken).  Da 
nogen  tid  var  gaat,  blev  liket  gravet  op  igjen  og  hensat  i  Klemens- 
kirken. Kong  Olav  blev  erklært  for  en  hellig  mand/og  der  blev 
fortalt  om  mange  underlige  ting  som  skedde  ved  hans  kiste.  Paa 
det  sted  hvor  han  hadde  været  begravet,  sprang  der  efter  sagnet 
frem  en  kilde,  som  vises  den  dag  idag.  Våndet  fra  denne  kilde 
skulde  ha  helsebot  for  de  syke.  Over  kilden  blev  bygget  et  kapel 
og  senere  en  kirke. 

Olav  den  helliges  søn  Magnus  den  gode  (1035—47)  la  sin 
fars  lik  i  en  prægtig  sølvkiste.  Paa  det  sted  hvor  Torgils  bonde 
landet  med  liket  i  Sauerlid,  lot  kong  Magnus  bygge  en  kirke 
Olavskirken.  Murrester  av  Olavskirken  ser  man  den  dag  idag 
i  kjelderen  under  byens  raadhus. 

Magnus  Olavsøn  blev  begravet  i  Klemenskirken. 


Olav  Haraldsøns  bror  Harald  Haardraade  (1046—1066) 
bygde  Gregoriuskirken,  der  Trondhjems  Sparebank  nu  ligger. 
Længer  oppe  ved  elven  bygde  han  en  stenkirke,  Mariakirken, 
(d.  æ.)  nø.  for  Domkirkens  sakristi.  St.  Olavs  skrin  lot  han  først 
flytte  til  Olavskirken  og  senere  til  Mariakirken.  Harald  Haardraade 
bygde  ogsaa  en  ny  kongsgaard,  tæt  ved  Mariakirken,  længer  frem 
paa  elvebakken.  Det  var  her  Einar  Tambarskjælve  og  hans  søn 
Eindride .  blev  dræpt  i  kongens  maalstue.  De  blev  begge  begravet 
i  Olavskirken. 

Byen  strakte  sig  nu  helt  op  til  elvesvingen,  men  var  endnu 
ganske  smal.  Den  hadde  to  hovedgater,  Kaupmannastræte, 
omtrent  den  nuværende  Krambodgate,  som  svinget  frem  mot  den 
nuværende  bybro,  og  Langstræte,  længer  vest.  Fra  elven  og 
op  til  længdegaterne  førte  almenninger  eller  veiter.  Skjold- 
agerveiten,  Krambodveiten  og  Hornemansveiten  er  av 
de  ældste,  men  har  først  senere  faat  de  navn  de  nu  har.  Ogsaa 
begyndelsen  av  Kongens  og  Olav  Tr.s  gate  var  bare  veiter. 

Olav  Kyrre  (1066—93)  fik  istand  Miklagildet,  og  gilde- 
brødrene  bygde  Margretakirken,  en  stenkirke  nede  paa  ørene. 
I  kirkens  taarn  hang  den  store  klokke  Bøjarbo  d.  e.  byens 
frelse,  som  man  ringte  med  for  at  varsle  ildebrand  og  fiendtlige 
overfald.  Gjelvangveiten,  d.  e.  Gildevang-veiten,  minder  om 
Miklagildet. 

Olav  Kyrre  bygde  ogsaa  Kristkirken,  tæt  ved  Mariakirken. 
St.  Olavs  lik  blev  flyttet  fra  Mariakirken  og  sat  paa  høialteret  i 
Kristkirken.    Olav  Kyrre  blev  ogsaa  selv  jordet  i  Kristkirken. 

Hans  grav  skal  være  foran  prækestolen  i  Domkirken.  Ogsaa 
Magnus  Olavsøns  lik  blev  flyttet  til  Kristkirken  og  skal  være  be- 
gravet øverst  i  koret;1' ret  foran  korbuen. 


Erkebiskopen.     Domkirken.     Klostrene. 

Tidligere  hadde  biskopene  fulgt  med  kongerne  rundt  om  i 
landet  (hirdbisper).  Olav  Kyrre  bestemte  at  biskopene  skulde  ha 
faste  bispesæter.  I  1153  blev  bispen  ved  Kristkirken  i  Nidaros 
erkebiskop  eller  øverste  biskop  over  Norge,  Island,  Grønland,  Fær- 

øerne,  Orkenøerne  og  Suderøerne.  Samtidig  begyndte  pilegrimer 
fra  alle  land  at  strømme  til  Nidaros  for  at  delta  i  den  store  fest 
paa  Olavsdagen,  29  juli. 

Olav  Kyrres  kirke  blev  nu  for  liten,  og  erkebiskop  Eystein 
Erlandsøn  (1161—88)  begyndte  at  ombygge  kirken.  Først  ut- 
videt han  Kristkirken  med  Domkirkens  tverskib  og  sakristi. 
Her  brukte  han  den  byggeskik  som  den  gang  var  almindelig  i 
Europa,  den  romanske  byggemaate  eller  stil.  Til  den  hører 
runde  buer  over  vinduer,  dører  og  koraapninger  (rundbuestil), 
svære  murer  og  siksakformede  ornamenter.  1179  maatte  erkebi- 
skopen flygte  for  kong  Sverre  og  opholdt  sig  en  tid  i  England. 
Her  lærte  han  at  kjende  en  ny  byggemaate,  som  blev  brukt  ved 
de  pragtfulde  kirkebygninger  i  England,  saaledes  ved  domkirken 
i  Canterbury.  Da  han  kom  hjem,  begyndte  han  straks  at  om- 
bygge Olav  Kyrres  Kristkirke  efter  engelsk  mønster.  Saaledes 
fremkom  koret,  som  nu  brukes  til  kirke,  og  høikoret  eller 
ottekanten.  Koret  bestaar  av  midtskibet  og  sideskib.ene. 
Rundt  væggene  løper  to  ganger,  triforiet  og  kleristoriet.  Sær- 
kjendet  for  den  nye  byggemaate  er  at  alle  buer  oventil  løper 
sammen  i  en  spids  (spidsbuestil  el.  gotisk  stil).  Buerne  og 
søilerne  er  prydet  med  fine  uthugninger  i  form  av  løv  og  blomster 
og  rundt  i  kirken  findes  en  mængde  hoder.  Særlig  pragtfuld  er 
den  høie,  slanke  korbue  og  ottekanten.  Her  inde  stod  St.  Olavs 
sølvskrin  paa  høialteret.  I  de  romanske  dele  av  kirken  er  vinduer 
og  døraapninger  smaa  og  trange,  i  de  gotiske  dele  er  der  høie 
vinduer  og  vide  dører.  Indgangene  er  prydet  med  fine  sten- 
broderier.  Mest  pragtfuld  er  den  saakaldte  kongeindgang 
paa  sydsiden. 

I  1248  begyndte  erkebiskop  Sigurd  at*bygge  vestskibet 
Dette  blev  kirkens  største  del.  Endevæggen  eller  vestfronten 
hadde  to  høie  taarn  og  var  rikt  prydet  med  forgylding  og  billed- 
huggerarbeide.    Over  kirkens  midte  hævet  sig  det  vældige  taarn. 

Da  kirken  stod  færdig  omtr.  aar  1300,  var  den  den  største 
og  prægtigste  bygning  ikke  bare  i  Norge,  men  i  hele  Norden,  ja 
man  maatte  reise  langt  for  at  finde  dens  make. 

Geistligheten  ved  Domkirken  dannet  det  saakaldte  do  in- 
ka pi  tel.  Dette  bestod  av  24  prester,  som  hadde  sine  prestekald 
rundt  om  i  stiftet  og  var  indkaldt  1  aar  ad  gangen  for  at  forrette 
ved  Domkirken.  Daglig  blev  der  læst  messer  ved  kirkens  altere 
av  12  prester.     De  bodde  sammen  i  en  stor  prestebolig  oppe  ved 

kirken  og  hadde  navnet  korsbrødre  eller  kanjniker.  Derfor 
het  den  nærmeste  gate,  som  gik  omtrent  i  den  nuværende  Kongs- 
gaardsgate  og  Bispegaten,  Kannikerstræte,  og  broen  som  førte 
fra  enden  av  Kannikerstræte  til  Elgesæter,  kaldtes  Kanniker- 
broen.  Hele  Kalvskindet,  fra  kirken  og  utover  til  Ilevolden,  var 
geistlighetens  akerland  og  fæhage. 

Erkebiskopen  blev  valgt  av  domkapitlet.  Han  bodde  i  Erke- 
bispegaarden,  som  er  bygget  i  det  12  aarh.  Erkebispen  var  i  lang 
tid  Norges  mægtigste  mand.  I  krigstid  kunde  han  ha  300  væb- 
nede  mand  og  flere  om  sig,  og  den  sidste  erkebiskop,  OI  a-v 
Engelbrektsøn  (1523—37),  bygde  et  befæstet  slot,  Stein  v  i  ks- 
holm  i  Aasenf jorden.    Der  forsvarte  han  sig  mot  kongens  mænd. 

Paa  Magnus  Barfots  tid  (1093—1103)  kom  munkevæsenet 
til  landet.  Allerede  Knut  d;en  mægtige  indkaldte  engelske 
munker  og  søkte  at  f aa  anlagt  et  kloster  paa  Nidarholmen; 
men  det  faldt  sammen.  Nu  grundla  Magnus^  lendermand  Sigurd 
Uldstreng  Holmen  kloster.  Det  fik  stor  anseelse.  1 1531  slog 
lynet  ned  og  satte  ild  paa  klosterbygningene,  samtidig  som  ogsaa 
Domkirken  blev  rammet  av  lynet.  Ruiner  av  klostret  findes  i 
fæstningsverkene. 

Elgesæter  kloster  laa  straks  vest  for  Elgesæter  bro  og 
er  stiftet  av  erkebiskop  Eystein.  Det  er  jsaaledes  det  yngste 
av  byens  klostre.  Erkebiskop  Eystein  flyttet  Harald  Haardraades 
Mariakirke  til  Elgesæter.  I  1240  brændte  birkebeinerne  klostret. 
Det  blev  bygget  op  igjen  i  en  prægtigere  skikkelse,  men  forfaldt  ved 
reformationen.  Bygningene  var  en  tid  bispegaard,  efterat  kongens 
mænd  hadde  tat  Erkebispegaarden  i  besiddelse.  Der  er  fundet  rester 
av  muren  i  bakken  ved  elven. 

Bakke  kloster,  d.  e.  klostret  "paa  bakken,  laa  utenfor 
byen  og  var  nonnekloster.    Det  var  et  av  de  rikeste  i  landet. 

Under  Thomas  Angells  hus  har  man  fundet  rester  av  Domini- 
kanerklostret  med  kirke.  Franciskanernes  kloster  laa  tæt 
ved  Olavskirken,  som  blev  deres  klosterkirke. 

I  alt  var  det  i  Nidaros  paa  Snorres  tid  (omkr.  1240)  omtrent 
20  kirker,  skjønt  byen  endnu  var  noksaa  liten. 


Nidaros  i  borgerkrigene. 

I  borgerkrigene  (1130—1240)  blev  mange  kampe  utkjæmpet  i 
Trøndelagen  og  i  Nidaros,  Allerede  Sigurd  Jorsalafarers  søn  Mag- 
nus den  blinde  gik  i  kloster  paa  Holmen.  Sigurds  datter  Kri- 
stina blev  gift  med  den  vestlandske  høvding  Erling  Skakke, 
som  fik  sin  søn  Magnus  valgt  til  konge.  Men  trønderne  sluttet 
sig  [til  birkebeinerne,  og  disses  høvding,  Sverre  Sigurd  søn, 
blev  kaaret  paa  Øretinget  1177.  Sverre  maatte  utholde  mange 
kampe  og  lide  meget  ondt  før  han  blev  herre  i  landet.  En  tid 
opholdt  han  sig  paa  en  holme  i  Selbusjøen.  Senere  laa  han 
paa  Vas  sf  jei  det  og  fulgte  fiendens  bevægelser.  I  et  litet  sjøslag 
paa  1 1  ab  u  gt  en  tapte  Sverre.  I  denne  kamp  førte  selveste  erke- 
biskop Eystein  et  skib  imot  kongen.  1179  stod  et  stort  slag  paa 
Kalvskindet,  vest  for  Domkirken.  Her  faldt  Erling  Skakke  og 
blev  begravet  i  Kristkirken.  Hans  grav  er  i  søndre  sideskib,  tæt 
ved  den  nye  døpefont.  Aaret  efter  blev  kong  Magnus  slaat 
paa  II  ev  old  ene,  under  Steinberget.  Paa  Ilevoldene  laa  fra 
tidligere  tid  en  træborg.  Den  gjorde  Sverre  sterkere.  Desuten 
bygde  han  borgen  Sion  eller  Sverresborg  paa  en  steil  berg- 
knaus oppe  paa  Steinberget.  Den  var  omtrent  uindtagelig.  Nede 
ved  elven  bygde  han  flere  skibe.  Det  største  var  Mari  a  su  den, 
som  hadde  300  mands  besætning. 

I  1184  faldt  Magnus  Erlingsøn  ved  Fimreite  i  Sogn.  Men 
Sverre  fik  andre  fiender.  De  seigeste  var  biskop  Ni  kol  aus 
Arnesøns  flok  baglerne.  De  fik  overtalt  og  skræmt  Torstein 
Ku  gad  til  at  overgi  Sverresborg  og  herjet  frygtelig  i  Nidaros. 
18  juni  1199  slog  Sverre  baglerne  i  sjøslaget  paa  Strindsjøen, 
inde  ved  Frosta.  Kampen  varte  i  6  timer  og  var  meget  haard. 
Biskop  Nikolaus  reddet  sig  ved  flugten. 

Det  var  sidste  gang  kong  Sverre  var  i  Nidaros.  Han  døde 
i  Bergen  1202.  Håns  søn  Haakon  døde  allerede  1204.  Da  blev 
en  av  de  trønderske  stormandssønner  konge,  Inge  Ba  ards  øn 
(1204 — 1217).  Inge  var  søn  av  Baard  Guttormsøn  paa  Rein 
en  ætling  av  den  engelske  jarl  Tostig  og  gift  med  Sverres  søster 
Cecilie.  Under  kong  Inge  fortsattes  kampen  mellem  birkebeiner 
og  bagler.  I  1206  stod  det  saakaldte  blodbryllup  i  Nidaros. 
Lendermanden  Torgrim  av  Ljaanes  holdt  bryllup  med 
kong  Inges  søster  Sigrid.  Mens  birkebeinerne  sov  rusen  ut, 
kom  baglerne  roende  ind  fjorden,  gik  iland  og  gjennemstreifet 

byen  og  dræpte  hver  mand  de  kom  over,  paa  gåterne,  i  husene 
og  i  kirkerne.  Kongen  selv  sov  i  Sigurd  Svardages  gaard 
(i  nærheten  av  Huitfeldts  nuværende  gaard).  Han  blev  vækket 
og  sprang  i  underklærne  ut  paa  taket  og  ned  paa  gaten  til  elven. 
Med  nød  og  neppe  reddet  han  livet  ved  at  svømme  over  til  Bakke. 

Inge  Baardsøn  døde  i  Nidaros  1217  og  blev  begravet  i  Krist- 
kirken. Hans  bror  Skule  reiste  ham  et  prægtig  mindesmerke  og 
gav  store  gaver  til  kirken. 

Haakon  Sverresøns  søn  Haakon  Haakonsøn  var  da  en 
gut  og  gik  i  skole  i  Nidaros.  Birkebeinerne  valgte  ham  til  konge. 
Kong  Haakon  egtet  Skule  Baardsøns  datter  Margrete  og  gav  sin 
svigerfar  titelen  hertug  paa  Øretinget  1237.  Men  i  1239  tok 
hertugen  kongenavn  paa  Øretinget.  Hans  søn  Peter  tok  med 
magt  St.  Olavs  kiste  ned  fra  alteret  og  førte  den  i  procession  til 
tinget,  for  at  kongeed  rettelig  kunde  bli  avlagt.  Da  kom  kong 
Haakon  fra  Bergen,  og  Skule  maatte  trække  ned  til  Oslo.  Her 
blev  han  slaat  og  søkte  atter  Nidaros.  Men  kongen  kom  efter. 
Da  flygtet  Skule  med  sin  søn  og  nogen  trofaste  mænd  over  til 
Elgesæter,  fik  munkeklær  paa  og  gjemte  sig  i  klostret.  Men 
Sverres  mænd  drev  ham  ut  og  dræpte  ham.  Dermed  endte 
borgerkrigene  i  Norge  (1240). 

Hertug  Skule  blev  begravet  i  Domkirken  med  stor  pragt.  Man 
mener  at  ha  fundet  hans  og  hans  bror  Inges  graver  i  tverskibets 
søndre  væg. 


Nidaros  gaar  tilbake. 

Haakon  Haakonsøn  døde  1263.  De  følgende  konger,  Magnus 
Lagabøter  (1263—80)  og  Erik  (1280—99),  laa  i  en  langvarig 
strid  med  erkebiskopen,  den  mægtige  Jon  Raude. 

I  1299  blev  Haakon  V  Magnussøn  kronet  i  Nidaros. 
Dette  var  den  første  kongekroning  i  Trondhjems  domkirke. 

Byen  hadde  nu  naadd  sin  høieste  utvikling  i  middelalderen. 
Snart  gik  det  tilbake  med  Nidaros  som  med  landet  i  det  hele. 
Ulykke  fulgte  paa  ulykke.  1328  brændte  kirken.  Man  søkte  efter 
evne  at  faa  den  bygget  op  igjen.    Men   100  aar  senere  klager 


11 

prestene  til  paven  over  at  kirken  staar  uten  tak  og  gaar  sin  ruin 
i  møte.  1432  brændte  den  igjen,  og  da  magtet  man  ikke  at 
gjenreise  den. 

1349  kom  den  store  mannedauden  eller  den  sorte  død 
til  Norge.  Folk  døde  som  fluer.  I  Nidaros  døde  erkebiskopen 
og  alle  prestene  paa  en  nær. 

Handelen  gik  tilbake,  og  fremmede  mænd  blev  herrer  i  landet. 
I  1449  blev  den  svenske  Karl  Knutsøn  Bonde  kronet  i 
Domkirken  av  erkebiskop  Aslak  Bolt,  og  allerede  aaret  efter 
Kristian  I  av  Oldenburg.  Ogsaa  hans  søn  kong  Hans  blev 
kronet  i  1488.  Det  var  den  sidste  kongekroning  i  Trondhjems 
domkirke  i  middelalderen. 

3  mai  1531  blev  byen  herjet  av  en  ildebrand  og  for  største 
delen  lagt  i  aske.  Nu  brændte  Kongsgaarden,  Domkirken,  Frue 
kirke  og  de  andre  kirker  som  endnu  stod  igjen.  Bare  Domini- 
kanerklostret  blev  staaende  urørt. 

Med  reformationen  ophørte  St.  Olavs  dyrkelse  og  pilegrims- 
færdene.    Dermed  mistet  byen  sin  glans. 

Den  sidste  norske  erkebiskop  Olav  Engelbrektsøn  vaklet 
mellem  Kristian  II  og  Fredrik  I.  Fredrik  seiret  og  sendte  i 
1532  en  dansk  flaate  til  Norge.  Erkebiskop  Olav  maatte  t/  til 
Steinviksholm.  Han  blev  tvunget  til  forlik  og  maatte  betale  svære 
bøter.  Da  Kristian  III  erklærte  reformationen  for  indført  i  1536, 
forlot  Olav  Engelbrektsøn  landet  og  begav  sig  med  store  skatter 
til  Nederlandene.  Den  danske  konge  og  adel  plyndret  kirker  og 
klostre.  Fra  Domkirken  forsvandt  Olavs  sølvskrin,  det  store  sølv- 
kors som  i  de  store  processioner  blev  baaret  av  3  mand  foran 
kisten,  erkebiskop  Eysteins  helgenskrin,  den  sølvkiste  som  St 
Olavs  skjorter  laa  i,  en  hel  del  kors  av  guid  og  sølv,  kalker  og 
disker  og  alle  kirkens  prydelser.  Disse  herligheter  hadde  erke- 
biskopen flyttet  til  Steinviksholm.  Det  blev  alt  smeltet  til  pen- 
ger. St.  Olavs  legeme  blev  endnu  en  tid  staaende  paa  alteret  i 
en  trækiste  med  sølvnagler,  indtil  svenskerne  kom  og  tok  det  som 
danskerne  hadde  levnet. 

Den  kongelige  bef alingsmand  flyttet  nu  ind  i  Erkebispegaarden , 
og  siden  er  denne  feilagtig  kaldt  Kongsgaarden.  Kirkegodset 
paa  Kalvskindet  kom  ogsaa  under  kongen,  og  store  dele  tilhører 
endnu  militærvæsenet. 

Først  9  aar  efter  reformationens  indførelse  fik  Nidaros  en 
lutersk  biskop,  Torbjørn  Olavsøn  Bratt  (1546—48).  Han  tok 
sig  med  iver  av  skolevæsenet  og  Domkirkens  gjenopbyggelse. 

Frue  kirke  var  nu  en  tid  byens  eneste  sognekirke  med  én 
prest,  indtil  en  del  av  Domkirken  i  1585  blev  sat  i  saa  vidt  stand 
at  den  kunde  benyttes  til  menighetskirke,  og  hele  byen  blev  da 
delt  i  to  sogn. 


Trondhjem  under  fremmed  magt. 
Befrielsen. 

Allerede  tidlig  begyndte  især  fremmede  at  benytte  landskapets 
navn  om  byen,  og  denne  blev  foruten  Nidaros  ogsaa  kaldt  Tru n- 
heim,  Tron  heim,  og  senere  Trondhjem.  Efter  reformationen 
blir  dette  navn  det  eneste. 

Under  foreningen  med  Danmark  blev  Trondhjem  flere  ganger 
overfaldt  av  fiender.  I  syvaarskrijgen  (1563—70)  erobret  fransk- 
manden  Claud  Collart  (uti  Klaad  Kollår)  Steinviksholm, 
og  trønderne  svor  den  svenske  konge  Erik  XIV  troskapsed. 
Blahdt  de  faa  som  negtet,  var  biskop  Hans  Gaas  og  hans  søn 
rektor  Kjeld  Gaas.  De  blev  derfor  haardt  plaget,  og  biskopen 
sat  en  tid  som  fange  paa  Steinviksholm.  Men  Claud  Collart  var 
en  haard  herre.  Erik  Munck  fra  Bergen  rykket  mot  ham  med 
en  hær  og  flaate.  En  av  hans  tilhængere,  Mads  Dalka  ri,  blev 
skutt  med  sit  følge  paa  Garlid  i  Soknedalen  («Svenskestuen»), 
og  Collart  maatte  indeslutte  sig  paa  Steinviksholm.  Senere  blev 
han  sendt  som  fange  til  Kjøbenhavn.  I  1570  kom  en  svensk  flok 
like  frem  til  Kristiansten,  men  blev  fordrevet. 

Det  var  under  Claud  Collarts  ophold  i  Trondhjem  at  sven- 
skerne  benyttet  Domkirkens  ruiner  til  hestestald.  St.  Olavs 
helgenskrin  blev  ført  bort,  og  efter  at  svenskerne  hadde  plukket 
sølvnaglerne  ut  av  kisten,  slængte  de  den  ind  i  en  kirke  oppe  i 
Stjørdalen.  8  juli  1564  blev  liket  i  en  stor  procession  ført  tilbake 
til  Domkirken.  I  1568  blev  det  fjernet  fra  alteret  og  begravet, 
og  siden  har  man  glemt  hvor  Olav  den  helliges  grav  er.  Saa  liten 
sans  har  nordmænd  hat  for  sine  store  minder. 

Endnu  en  gang  faldt  Trondhjem  i  fiendehaand,  nemlig  i 
1657—58  i  krigen  mellem  Fredrik  III  og  Carl  X  Gustav.  Det 
norske  landskap  Jemtland  var  i  1645  avstaat  til  Sverige.   Jørgen 

Bjelke,  som  kommanderte  den  norske  hær  nordenfjelds,  rykket 
nu  ind  i  Sverige,  besatte  Frøs  øen  skanse  og  gjenerobret  hele 
Jemtland.  Imidlertid  maatte  danskerne  slutte  freden  til  Roskilde 
og  ikke  bare  gi  Jemtland  tilbake,  men  avstaa  baade  Baahus  og 
Trondh jerns  len.  Trønderne  hilste  nu  som  i  1564  svenskerne 
som  sine  befriere,  og  tænkte  at  de  skulde  slippe  skatter  og  krigens 
byrder.  Men  del  blev  skuffet.  Den  svenske  konge  utnævnte  oberst 
Lorentz  Cjreutz  til  befalingsmand  i  Trondhjem,  og  han  for 
haardt  frem.  Biskop  Erik  Bredal  nedla  sit  embede  og  forlot 
byen.  Han  tok  ophold  i  Trondenes  og  grundla  derfra  finne- 
m  is  si  on  en.  Creutz  paala  trønderne  en  ekstraskat,  som  han 
maatte  inddrive  med  soldater,  og  utskrev  3000  mand  fra  stiftet  til 
den  svenske  hær.  Mange  av  disse  rømte,  men  største  delen  blev 
sendt  over  til  Lifland,  og  faa  gjensaa  mere  sit  fædreland. 

Lorentz  Creutz  blev  avløst  av  Claes  Stiernskiold.  I  sep- 
tember 1658  holdt  Stiernskiold  et  stort  hyldingsmøte  paa  Kongs- 
gaarden,B  og  efter  edsavlæggelsen  blev  360  av  de  fremmøtte 
bevertet  i  den  gamle  bisperesidens.  Men  misnøien  vokste  fra 
dag  til  dag. 

Imidlertid  angret  den  svenske  konge  at  han  hadde  sluttet  fred. 
Hans  plan  var  at  forene  alle  de  tre  nordiske  lande  under  det 
svenske  styre.  August  1658  gjorde  han  igjen  landgang  paa  Sjælland 
og  gav  sig  til  at  beleire  Kjøbenhavn.  I  Norge  kom  kampen  til 
at  staa  om  Trondhjem,  og  det  var  Jørgen  Bjelke  som  blev  sit 
fædrelands  befrier.  Han  opstilte  to  hærer,  en  søndenfjelds  under 
tyskeren  generalmajor  Georg  Reichwein  og  en  i  Bergenhus 
under  oberstløitnant  Reinhold  von  Hoven.  Disse  hærer  møttes 
ved  Trondhjem,  og  dit  kom  ogsaa  Preben  von  Ahnen  med 
300  nordlændinger.  Bergenhusingerne  gik  iland  ved  Lade,  og 
derfra  seilte  en  avdeling  under  kaptein  Eilerik  Visborg  ind 
fjorden  og  besatte  veiene  Værdalen.  Her  tok  de  en  svensk 
avdeling  under  oberstløitnant  Drakenberg,  som  var  paa  vei  for 
at  hjælpe  Stiernskiold.  Kaptein  Visborg  blev  liggende  paa  grænse- 
vakt  paa  Værdalsfj eldene  med  sine  søndhordlændinger  hele  vinteren, 
og  de  led  meget  ondt.  Imidlertid  rykket  von  Hoven  frem  fra 
Lade,  Preben  von  Ahnen  laa  paa  Tyholt  med  nordlændingerne, 
og  Reichwein  i  Steinbergene.  Stiernskiold  satte  ild  paa  de  faa 
hus  paa  Baklandet  og  kastet  av  broen.  Desuten  bygde  han  en 
række  skanser  fra  Erkebispegaarden  til  Ilevolden.  Den  sterkeste 
av  disse  skanser  var  paa   Nidareid,   omtrent   ved   Ilens   kirke. 

Til  byens  forsvar  hadde  han  750  mand.  Hans  beholdning  av 
kuler  og  krudt  og  mat  til  mennesker  og  jdyr  var  ikke  stor.  Men 
Stiernskiold  mente,  at  før  skulde  han  koke  suppe  paa  skindbukserne 
sine,  før  han  overgav  sig. 

Nordmændene  opførte  et  batteri  under  Steinberget,  et  ved 
Elgesæter,  et  ved  Kristiansten  og  et  paa  Bakke.  Ogsaa  paa 
Munkholmen  laa  en  liten  avdeling  soldater,  og  der  blev  bygget 


15 

et  batteri.  Dette  blev  begyndelsen  til  Munkholmens  fæstning. 
Nordmændene  hadde  tre  skibe,  svenskerne  ét.  Beleiringen  varte 
i  2—3  maaneder.  Stiernskiold  gjorde  flere  utfald,  men  blev  slaat 
tilbake.  Paa  begge  sider  led  man  meget  av  sygdom  og  mangel, 
svenskerne  mest.  Tilsidst  maatte  de  overgi  sig,  11  desember  1658, 
og  17  desember  rykket  de  ut  av  byen,  mens  2500  norske  soldater 
præsenterte  gevær  for  den  overvundne  fiende.  Det  saa  stygt  ut 
i  byen  efter  de  fremmedes  besøk.  Hus  var  brændt  og  eien- 
dommer ødelagt.  I  freden  til  Kjøbenhavn  1660 blev Trondhjems 
len  og  by  atter  norsk. 

I  krigen  1657 — 1660  blev  nordmændene  atter  samlet  til  et  folk. 
De  hadde  nu  lært  at  hver  plet  av  fædrelandet  maa  forsvares, 
enten  det  er  Trondhjem  eller  Akershus,  og  at  aldrig  en  enkelt 
landsdel  kan  slutte  forbund  med  fienden,  men  at  alle  nordmænd, 
fra  Lindesnes  til  Nordkap,  er  ét  folk  og  har  ét  fædreland. 


Gater  og  bygninger  i  ældre  tid.    Fæstninger. 

Ved  den  store  brand  i  1531  brændte  de  fleste  av  byens  kirker. 
Frue  kirke  blev  gjenopbygget,  de  andre  blev  helt  nedrevet.  Ved 
graving  støter  man  stadig  paa  levninger  av  den  gamle  by. 

Efter  at  svenskerne  var  fordrevet,  blev  voldene  rundt  byen 
utbedret,  og  vi  ser  endnu  rester  av  dem  paa  «Marinen»,  ved 
Elgesæter  bro  og  vestover,  men  tydeligst  mellem  Kalvskindet  og 
Ilen,  baade  paa  sydsiden  av  Elvegaten  og  paa  nordsiden  av  Kongens 
gate.  Den  fuldstændige  vold  stod  like  til  omtr.  1860.  Veien  til 
byen  gik  da  gjennem  en  port,  og  her  blev  like  til  1861  opkrævd 
en  avgift,  accise,  av  alle  varer  som  blev  ført  ind  i  byen. 

Bebyggelsen  gik  ikke  længer  ut  end  til  Prinsens  gate.  Bare 
nede  i  Sanden  gik  den  længer  vestover.  Byens  ældste  gjen- 
staaende  hus  f  inder  vi  endnu  i  «Graven»,  straks  vest  for  Ravnkloa. 
Hele  Kalvskindet  vest  for  Prinsens  gate  og  Ilen  var  aker  og  eng. 
Ut  til  bymarken  førte  fægater,  gjeiler,  for  alle  folk  i  byen  holdt 
kreaturer.  Kongens  gate  beholdt  længe  navnet  Gjeil  an.  Gåterne 
var  bare  trange  veiter.  Den  daarligste  del  av  befolkningen  bodde 
i  strøket  om  Jomfrugaten  og  de  mange  veiter  som  den   gang 

gjennemskar  den  nuværende  stiftsgaardshave.  Paa  østsiden  av 
elven  var  det  bare  nogen  smaahus.  Oppe  paa  høiderne  stod 
et  par  vindmøller.    Derav  navnet  Møllenberg,  mølleberget. 

De  gamle  husene  var  bygget  av  træ  og  tjærebrædd,  og  taket  var 
tækket  med  næver  og  torv.  En  ildebrand  i  de  trange  veiter  var 
derfor  farlig,  helst  i  sterk  vind,  som  vi  ofte  har  her.  Sluknings- 
redskapene  var  ogsaa  daarlige.  Byen  led  derfor  ofte  av  ødelæg- 
gende  brande,  saaledes  i  1328,  1432  og  1531.  Straks  før  svenske- 
krigen  var  byen  igjen  brændt,  i  1651.  Allikevel  gik  det  smaat  at 
faa  en  bedre  regulering  med  bredere  gater.  I  1681  brændte  igjen 
hele  byen  med  undtagelse  av  Domkirken,  Erkebispegaarden,  Ho- 
spitalet og  nogen  fiskerhytter  i  Sanden.  Efter  denne  brand  fik 
byen  flere  av  sine  brede  gater,  saaledes  Strandgaten,  som  i 
1897  fik  navnet  Olav  Trygvesøns  gate,  og  den  35  meter  brede 
Munkegate.  Navnet  skriver  sig  fra,  at  mange  av  de  nedbrændte 
hus  hadde  tilhørt  prestene,  og  disse  blev  ofte  kaldt  munker. 
Nu  blev  ogsaa  stiftsgaardshaven  samlet.  Bybroen  blev  opført 
1685.  Ved  enden  av  den  stod  et  vakthus,  og  der  blev  opkrævd 
accise.    Efter  den  tid  begyndte  bebyggelsen  av  Baklandet. 

Alle  veitene  blev  man  dog  ikke  kvit,  og  de  minder  den  dag 
idag  om  det  gamle  Trondhjem.  Vestenfor  Prinsens  gate  fik  folk 
mest  bygge  som  de  vilde,  og  der  opkom  mange  nye  veiter. 

1  august  1708  utbrøt  en  ildebrand  i  Lars  Withs  gaard,  nu 
Jacob  Halseths,  i  Bratørveiten.  Av  byens  640  hus  strøk  459 
med.  Baade  Domkirken  og  Frue  kirke  brændte.  Efter  denne  brand 
blev  der  gjort  forsøk  paa  at  faa  veitene  helt  væk;  men  det  gik  ikke. 

Efter  svenskekrigen  blev  Munkholmens  fæstning  bygget. 
Fæstningsverkene  blev  senere  utvidet,  og  i  1700  var  Munkholmen 
en  meget  sterk  fæstning  efter  den  tids  forhold.  Allerede  1658 
under  beleiringen  blev  en  skanse  anlagt  paa  Møllenberg. 
Derav  navnet  Skansegaten.  I1682blev  Kristiansten  anlagt. 
Den  har  saaledes  sit  navn  efter  Kristian  V.  Det  er  Norges 
statholder  Ulrich  Fredrik  Gyldenløve  som  har  den 
største  ære  av  Trondh jerns  fæstningsverker.  Munkholmen  og 
Kristiansten  blir  nu  vedlikeholdt  [som  historiske  mindesmerker. 
Paa  begge  de  gamle  fæstninger  blev  det  nye  norske  flag|  heist 
med  stor  høitidelighet  9  juni  1905/ 

Munkholmen  blev  i  lang  tid  brukt  som.fængsel  for  politiske 
forbrydere.  Mest  kjendt  er  Griffjenfeldt,  som  i  1680  blev 
overført  fra  fæstningsfængslet  i  Kjøbenhavn  til  Munkholmen.     Her 


17 


fik  han  3  smaa  værelser  for  sig  og  sin  tjener  og  en  vogter.  I  18 
lange  aar  kom  han  ikke  utenfor  sin  dør,  og  da  man  tok  skrive- 
sakene fra  ham,  ridset  han  latinske  vers  paa  vindusruterne  med 
sin  diamantring.    Men  da  fæstningen  blev  ombygget  i  1840,  hadde 


man  ikke  sans  for  disse  minder,  og  ethvert  spor  efter  den  store 
fange  er  forsvundet.  Mot  slutten  av  sin  fængselstid  led  Griffenfeldt 
meget,  og  da  det  ofte  var  vanskelig  at  faa  læge  ut  til  Holmen, 

tillot  kongen  at  han  blev  overført  til  byen.  Den  sidste  tid  bodde 
han  hos  postmester  Treschow,  der  hvor  Holbek  Eriksens 
forretningsgaard  nu  er.  Der  døde  han  søndag  morgen  12  mars 
1699.  Senere  blev  hans  lik  ført  til  Jylland,  hvor  hans  eneste 
datter  var  gift. 


Gyldenløvefeiden. 
Den  store  nordiske  krig. 

1675—79  var  det  igjen  krig  mellem  Danmark  og  Sverige» 
Denne  krig  kaldtes  i  Norge  Gyldenløvefeiden  efter  statholderen. 
Svenskerne  søkte  at  trænge  ned  igjennem  Meråker,  men  blev 
slaat  tilbake.  Røros  blev  brændt,  og  fienden  trængte  helt  ned 
til  Støren.  Men  Kristiansten  holdt  svenskerne  paa  avstand  fra 
Trondhjem. 

I  aaret  1700  brøt  den  store  nordiske  krig  ut. 

Av  de  mange  nordmænd  som  utmerket  sig  i  denne  krig, 
blev  ingen  saa  berømt  som  trønderen  Petter  Wessel.  Navnet 
Wessel  er  hollandsk.  Jan  Wessel  blev  født  i  Bergen  og  for 
en  tid  tilsjøs.  Siden  kom  han  til  Trondhjem  og  blev  gift  med 
en  formuende  pike,  Maren  Schøller.  Med  hende  fik  han  bl.  a. 
gaarden  Ringve.  Han  blev  raadmand  i  Trondhjem  og  bodde 
paa  hjørnet  av  Torvet,  der  hvor  Matzows  gaard  nu  er.  Torden- 
skjolds barndomshjem  brændte  i  1846. 

Jan  Wessels  søn  Petter  blev  født  28  oktober  1690.  I  1704 
besøkte  kong  Fredrik  IV  Trondhjem.  Da  han  reiste,  gjemte 
den  14  aar  gamle  Petter  Wessel  sig  i  kongens  følge  og  kom 
saaledes  ned  til  Kjøbenhavn.  Han  for  nogen  aar  tilsjøs,  og  da 
han  i  1711  kom  hjem  fra  en  langreis,  var  det  krig.  Wessel 
meldte  sig  straks  til  tjeneste.  Han  vandt  snart  ry  for  sin  tapperhet, 
og  kongen  gav  ham  navnet  Tordenskjold.  I  1716  reddet  han 
Norge  ved  at  ødelægge  svenskeflaaten  i  Dynekilen.  Torden- 
skjold ligger  begravet  i  Kjøbenhavn  ved  siden  av  Danmarks 
største  krigere.  Paa  Holmen  kirkegaard  staar  hans  billedstøtte, 
gjort  af  den  danske  billedhugger  B  i  s  s  e  n.  En  avstøpning  av  denne 
støtte  blev  i  1876  sat  paa  Tordenskjolds  plads  i  Trondhjem, 

Samtidig  med   at   Karl   XII   rykket  ind  i  det  sydlige  Norge, 

sendte  han  den  tapre  og  krigsvante  general  Armfeldt  gjennem 
Jemjtland  for  at  angripe  Trondhjem  med  en  hær  paa  8000  mand. 
Tordenskjolds  bror  Jan  Wessel  og  hans  svoger  Peter  Storck 
utrustet  et  kaperfartøi,  og  med  det  gjorde  de  fienden  megen  skade. 
Kommandanten  i  Trondhjem,  general   Vincents   Budde,  søkte 


at  stanse  fienden  i  Værdalen,  men  maatte  gaa  tilbake.  Armfeldt 
marsjerte  nu  gjennem  Mostadmarken  og  Hommelviken, 
og  17  november  stod  han  foran  Trondhjem.  Han  vaaget  dog  ikke 
at  angripe  Kristiansten,  men  gik  forbi  fæstningen  og  over  eiven 
og  la  sig  i  leir  paa  Byaasen  opover  til  Melhus  kirke.  Den  forsigtige 
og  dygtige  general  Budde  hindret  dog  ethvert  angrep  paa  byen. 
Men  tilstanden  i  byen  var  alt  andet  end  glædelig  i  den  usedvanlig 

kolde  vinter.  Da  kom  budskapet  om  Karl  XI V s  fald  ved  Fredrik- 
sten, 11  desember  1718.  Armfeldt  hævet  straks  beleiringen  og 
begav  sig  op  igjennem  Haltdalen  og  videre  til  Tydalen  for 
at  komme  over  fjeldet.  Her  oppe,  mellem  Østby  i  Tydalen  og 
Hand  øl  i  Jemtland,  omkom  henved  halvparten  av  Armfeldts  hær 
i  en  frygtelig  snestorm.  Armfeldt  og  hans  ulykke  er  bevaret  i  friskt 
minde;  men  vi  burde  heller  ikke  glemme  byens  befrier,  Vin  cents 
Budde.     Han  har  sit  eget  gravkapel  i  Domkirken. 


Træk  av  Trondhjems  senere  utvikling. 

I  tiden  efter  reformationen  gik  Trondhjem  tilbake.  Den  trønderske 
handelsstand  laa  aldeles  under  for  fremmed  konkurranse.  Men  de 
fremmede  handelsmænd  nedsatte  sig  i  byen  og  førte  med  sig  nyt 
liv.  Snart  smeltet  de  sammen  med  byens  befolkning.  Nu  tænker 
ingen  paa  at  mange  av  Trondhjems  bedste  navn  er  av  fremmed 
oprindelse,  som  Angell,  Lorck,  Lysholm,  Wessel,  og  senere 
Knutzon,  Thaulow,  Owesen,  Bauck,  Jelstrup,  o.  m.  a. 
Ved  den  fremmede  indvandring,  som  begyndte  omkring  1650, 
hævet  Trondhjem  sig  atter  til  en  betydelig  handelsby.  Det  var 
især  bergverksdriften  som  skaffet  byen  gode  indtægter.  Røros 
kobberverk  blev  anlagt  1645,  Kvikne  1643,  Ytte  rø  en  1636» 
Disse  og  flere  blev  sat  i  gang  og  drevet  av  forretningsfolk  i 
Trondhjem. 

Trondhjem  og  Bergen  kjæmpet  om  handelen  paa  Nordland 
og  Finmarken  og  paa  vestkysten.  Paa  Søndmøre  var  det  forbudt 
fiskerne  at  sælge  sin  fisk  og  kjøpe  sit  salt  andre  steder  end  i 
Trondhjem,  og  i  1682  utkom  en  kongelig  befaling,  at  alle  handels- 
mænd i  Molde  og  Lillefosen  (Kristiansund)  skulde  flytte  til 
Trondhjem  eller  ialfald  bygge  hus  der.  Senere  blev  dog  baade 
Molde  og  Kristiansund  kjøpstæder  og  blev  for  en  tid  farlige  rivaler 
for  Trondhjem. 

I  1769  foregik  den  første  folketælling  i  Norge,  og  Trondhjem 
hadde  da  7478  mennesker,  foruten  de  militære.  I  1801  hadde 
Trondhjem  9500,  Kristiania  9000  og  Bergen  18000  mennesker.  1 
slutten  av  18  aarhundred  hadde  Trondhjem  en  stor  skibsfart  og 

betydelig  utførsel  av  trælast.     Denne  foregik  især  paa  den  vestlige 
havn,  og  saaledes  opkom  forstaden  Ilen  eller  Ila. 

3  desember  1788  brændte  hele  strøket  øst  for  Søndre  og  nord 
for  Olav  Trygvesøns  gate,  i  alt  62  gaarder  og  12  brygger  mot 
fjorden. 


27  mai  1791  var  det  en  stor  flom  i  Heiven,  saa  mange  hus 
blev  revet  ned  og  20—30  mennesker  mistet  livet. 

24  april  1841  utbrøt  en  frygtelig  ildebrand  i  Jomfrugate  n. 
Hele  byen  nordenfor  Dronningens  og  østenfor  Munkegaten 
brændte  av,  ialt  314  hus  og  39  brygger  til  en  assuransesum  av 
næsten  2V2  million  kroner.  4000  mennesker  blev  husvilde.  Efter 
denne  brand  blev  Lilletorvet,  Thomas  Angells  gate  og 
Karl  Johans  gate  anlagt. 

Før  man  endnu  var  færdig  med  at  regulere  brandtomten, 
brændte  den  vestlige  del  av  byen,  mellem  Prinsens  gate  og 
Hospitalet,  22  januar  1842,  300  hus  til  en  assuransesum  av 
800000  kroner.  3000  mennesker  blev  husvilde  midt  paa  mørkeste 
vinteren.  Efter  denne  brand  blev  Kongens  gate,  Dronningens 
gate  og  Sandgaten  utvidet  fra  Prinsens  gate  til  Hospitalet,  og  St. 
Olavs  gate,  Tordenskjolds  gate  og  Hospitalsgaten  blev  anlagt  fra 
nyt,  mens  en  hel  del  trange  veiter  forsvandt. 

Ved  en  brand  i  1846  kom  en  hel  del  veiter  og  smug  bort 
mellem  Frue  kirke  og  Erling  Skakkes  gate  eller  Østre  gate,  og 
Schultz's  gate  blev  anlagt,  opkaldt  efter  prest  og  stortingsmand 
Nils  Stockfleth   Schultz. 

I  julen  1847  brændte  23  gaarder  paa  Baklandet,  deriblandt 
Baklandets  skole. 

Paaskeaften  1857  kom  det  ild  i  Hans  Larsens  brygge  i  Fjord- 
gaten,  og  der  brændte  i  alt  4  hus  og  15  brygger.  Skaden  blev 
taksert  til  430000  kroner. 

I  1865  fik  byen  sit  nye  vandverk  og  et  fast  brandvæsen. 

Efter  den  uhyggelige  brand  paa  Rosenborg  i  1897,  da  flere 
mennesker  brændte  inde,  er  det  indført  murtvang  for  hele  byen, 
og  litt  efter  litt  gaar  nu  Trondhjem  over  fra  at  være  en  gammel 
iræby  til  at  bli  en  moderne  by  med  store  murgaarder. 


Trondhjem  i  nutiden. 

Ved  utgangen  av  1906  hadde  Trondhjem  41641  indbyggere. 
Derav  bodde  24140  i  Baklandets  sogn  og  17501  i  de  øvrige  bydele. 

Byen  gjennemskjæres  av  Nidelven.  Denne  kommer  fra 
grænsefjeldene  i  Tyd  alen  og  gjennemstrømmer  Selbusjøen. 
Den  danner  Trangfos,  Hyttefossen,  Fjæremfossen,  Øvre 
og  Nedre  Lerfos.  Ved  Øvre  Lerfos  er  Trondhjems  kommunale 
elektricitetsverk.  Fossen  har  en  høide  av  32  m.  med  10000  hestekræf- 
ter.  Nedre  Lerfos  er  27  m.  høi  med  7500  hestekræfter.  Naar  Selbu- 
sjøen blir  regulert,  vil  Trondhjem  i  sine  fosser  ha  23000  hestekræfter 

Over  elven  fører  følgende  broer: 

1.  Gangbroen  paa  Kalvskindet,  opført  1902. 

2.  Elgesæter  bro,  den  gamle  jernbanebro,  færdig  1864.  I  det 
aar  blev  jernbanen  mellem  Trondhjem  og  Støren  aapnet,  og 
jernbanestationen  var  den  gaard  som  Kunig  nu  eier. 

3.  Bybroen  opført  1685. 

4.  Bakke  bro,  aapnet  1889.    Før  var  det  færgetrafik  der. 

Trond  hjems   havn   er  et  av  de  største  og  interessanteste 
havneanlæg  i  Norden,  utført  1877—82  efter  plan  av  stadsingeniør 

OVRE  LERFOS 


TORVET 
Dahl.    Av  mudderet  fra  havnen  blev  bygget  to  kunstige  øer.     Paa 
den  østre  ø  ligger  jernbanestationen,  toldboden  m.  m.    Den  side 
som  vender  ut  mot  elven,  kaldes  Bratøren,  og  her  er  kaier  og 

lastepladser  for  de  store  ruteskibe.  Paa  den  vestre  ø  er  Røros- 
banens godsstation  m.  m.  Begge  øer  er  forbundet  med  en 
jernbanebro.  Indenfor  er  en  stor  og  dyp  havn,  og  utenfor  er 
bygget  en  stenmolo,  som  beskytter  det  ytre  bas  æng.  Hele  hav- 
neanlægget  kostet  1200000  kr.  Herav  utredet  staten  800000  kr. 
for  jernbanen.     Fra  byen  fører  flere  broer  over  havnen,  de   saa- 


MUNKEGATEN 


kaldte  kanalbroer:  5.  Bratørbroen  fra  Kjøbmandsgaten. 
6.  Merakerbroen  fra  Søndre  gate.  7.  St.  Olavs  bro  over  til 
Rørosbanens  godsstation. 

Endelig  har  vi:  8.  Vestre  jernbanebro  fra  Skansen 
station  til  vestre  ø.  9.  Midtre  jernbanebro  mellem  begge 
øene.     10.  Østre  jernbanebro  fra  Bratøren  over  elven. 

Langs  elven  og  havnen  staar  forretningsmændenes  pakhus 
eller   brygger.     Hvor  gaten   avbryter  bryggerækken,  blir  der  en 

saakaldt  almenning,  saaledes  Raadhusalmenningen  og 
Hag.erupalmenningen  mot  elven,  Nordre  gates,  Jomfru- 
gatens  og  Tordenskjoldsalmenningen  mot  fjorden.  En 
saadan  almenning  er  ogsaa  byens  store  fiskebrygge,  Ravn  kl  oa, 
ved  enden  av  Munkegaten. 


Paa  østsiden  av  elven  er  flere  store  fabrikker:  Ørens,  Bak- 
landets  og  det  store  Trondhjems  mekaniske  verksted 
med  betydelig  skibsbyggeri  og  dokanlæg  og  omtr.  700  arbeidere. 
Længer  ute  ved  elven  er  Rosenborg  havnen.  Her  er  ogsaa 
Lademoens    jernbanestation. 

For  at  faa  en  oversigt  over  byen  tar  vi  vort  utgangspunkt 
paa  Torvet.    Her  ligger  den  store  trægaard  Harmonien,  bygget 

1770  av  stiftamtmand  Mølmann.  Paa  den  anden  side  ligger 
Hornemansgaarden,  oprindelig  en  privatgaard,  i  sin  nuvæ- 
rende skikkelse  fra  1760.  Nu  tilhører  den  byen  og  gir  plads  for 
politiet,  fattigstyret,  kæmneren,  underfogden,  magistraten,  byskri- 
veren,  byretten  og  en  del  brandmandskaper. 

Længernede,  i  den  vakre  Munkegate,  ligger  Stiftsgaarden, 
Skandinaviens  største  træbygning.  Den  er  opført  1776  av  en  fornem 
dame,  enkefru  Cecilie  Christine  Schøller.  I  1800  blev  gaarden 
statens  eiendom  og  var  i  lang  tid  stiftamtmandens  bolig.  Fra  1906 
er  den  udelukkende  kongebolig.  Til  kong  Haakon  og  dronning 
Mauds  kroning  blev  den  pudset  op.     Foran  den  store  have  med 


RAADHUSET 

de  gamle  lindetrær  blev  opsat  et  vakkert  jernstakit,  og  det  fine 
trappegitter,  som  bærer  aarstallet  1778,  blev  istandsat.  Stiftsgaar- 
den er  fra  1907  aapen  for  publikum. 

Mot  Kongens  gate  ligger  den  ærværdige  Frue  kirke.  Op- 
rindelig laa  her  en  trækirke,  den  yngre  Mariakirke.  Senere 
opførte  Domkirkens  bygmester,  erkebiskop  Eystein,  den  østlige  del 
av  den  nuværende  kirke.  Paa  en  gjenmuret  portal  paa  sydsiden 
av  koret  ser  vi  utvendig  to  hoder,  en  konge  og  en  bisp.  Efter 
sagnet  skaldet være  Magnus  Erlingsønog  erkebiskop  Eystein. 
Kirken  er  brændti  1531, 1599, 1651, 1681  ogl708.  Efter  branden  i  1681 
blev  den  forlænget  mot  vest,  og  i  1739  og  de  følgende  aar  blev 
det  store  taarn  bygget.  Altertavlen  har  tidligere  staat  i  Domkirken. 
Orgelet  er  en  gave  fra  Thomas  Angell. 

FRUE  KIRKE 

Rea  Is  kolen  er  oprettet  1781  ved  legatmidler.  Den  nuværende 
vakre  og  vel  indredede  bygning  er  opført  i  1900. 

Frimurerlogen  med  byens  festlokale  er  opført  1899. 

Norges  Bank  var  hovedsæte  til  1897,  da  banken  blev  flyttet 
til  Kristiania. 

Paa  den  anden  side  av  gaten  ligger  Raadhuset  med  lev- 
ninger av  Olavskirken  i  kjelderen.  Raadhuset  brændte  i  1681 
og  blev  opført  i  sin  nuværende  skikkelse  i  1702.  Det  indeholder 
lokaler  for  formandskap  og  bystyre,  brandstation  m.   m. 

Sparebanken,  en  stor  bygning  av  huggen  sten   paa  den 


FRIMURERLOGEN 


gamle  Gregoriuskirkes   tomt.     I    bygningens   2den   etage   er 
lokale  for  Kunstforeningen,  stiftet  1845. 

I  Munkegaten,  syd  for  Torvet,  ligger  Latinskolen.  Latin- 
skolernes  oprindelige  bestemmelse  var  at  utdanne  prester,  og 
deres  hovedfag  var  latin.  De  var  knyttet  til  domkirkerne  og  kaldtes 
derfor  ogsaa  domskoler  og  katedralskoler  (catedra  d. e.  bispe- 
stol).  Trondhjems  skole  er  grundet  omkr.  1152.  Blandt  dens  ældste 
discipler  kjender  vi  Haakon  Haakonsøn.  Skolens  styrer  var 
en  av  domkapitlets  prester,  som  kaldtes  skolemester.  Efter 
reformationen  fik  han  titelen  rektor.  Skolens  andre  lærere  kaldtes 
hørere  og  elevene  degner.  De  hadde  ret  til  at  gaa  omkring 
og  tigge.    Skolen  laa  først  oppe  ved  Domkirken,  men  brændte 

i  1531.  Den  nuværende  bygning  er  opført  1786  for  Thomas 
Angells  midler,  som  indskriften  over  indgangen  fortæller. 

Straks  ovenfor  Latinskolen  ligger  underofficersskolen,og 
paa  den  anden  side  av  gaten  den  tekniske  skole. 

Domkirken.  Da  kirken  var  brændt  i  1708  og  lynet  hadde 
splintret  det  høie  taarn  i  1719,  blev  den  staaende  og  vente  paa 


sin  undergang.  Man  besluttet  endog  at  sten  fra  Domkirken  skulde 
benyttes  til  taarnet  i  Frue  kirke.  Det  blev  det  dog  ikke  noget  av. 
Koret  blev  brukt  som  sognekirke  fra  1585,  men  rummet  mellem 
væggen  og  søileradene  blev  gjenmuret.  I  1868  blev  det  besluttet 
at  Norges  nationalhelligdom  skulde  gjenreises,"og  i  1869  begyndte 
arbeidet  under  arkitekt  Schirmer.  Kirkens  gjenreiser  blev  dog 
arkitekt  Chnstie,  som  ledet  arbeidet  fra  1872  til  sin  død  1906. 
Med  rette  har  han  faat  sin  grav  tæt  ved  kirkens  mur. 

Av  kirken  er  nu  koret  og  tverskibet  færdige.  Det  sidste  har 
sperreloft,  og  over  de  fire  svære  buer  hæver  sig  det  mægtige  taarn 
med  en  høi  kobberhjelm.  Høiden  fra  jorden  til  taarnhjelmens 
spids  er  86  m.  Kirkens  hele  længde  er  102  m.,  og  bredden  av 
vestfronten  med  taarnene  blir  38  m.  Inde  i  kirken  ser  vi  av 
billedhuggerverker  Thorvaldsens  Kristus,  skjænket  av  kunstneren 
selv,  og  de  12  apostler,  av  Michelsen,  en  gave  av  kong  Carl  Johan. 
Desuten  skjænker  keiser  Wilhelm  II  hvert  aar  til  kirken  1000  kr., 
som  skal  anvendes  til  billedhuggerarbeider.  Glasmalerierne  i 
ottekanten  og  koret  er  en  gave  av  kong  Oskar  II. 

I  grundloven  er  det  bestemt  at  Norges  konger  skal  krones  i 
Trondhjems  domkirke,  og  siden  1814  er  kronet:  Carl  Johan 
1818,  kong  Carl  og  hans  dronning  1860,  kong  Oscar  II  og  dron- 
ning Sofie  1873,  og  Haakon  VII  og  dronning  Maud  22  juni  1906. 

Thomas  Angells  Hus  paa  hjørnet  av  Kjøbmandsgaten 
og  Bispegaten.  Lorents  Mortensen  fra  Angelen  i  Slesvig 
indvandret  til  Trondhjem  omkring  1650  og  blev  en  av  byens  rikeste 
forretningsmænd  og  raadmand.  Hans  søn  Albert  Lorentsen 
hadde  to  sønner,  Lorents  og  Thomas  Angell,  f.  1792.  Thomas 
Angell  var  Trondhjems  største  mand  i  50  aar.  Huset  drev  sagbruk- 
og  trælastforretning,  kolonial-  og  kornvareforretning  og  en  stor 
bankierforretning.  Desuten  bestyrte  Thomas  Angell  Røros  verk. 
Brødrene  bodde  sammen.  Deres  gaard  laa  der  hvor  Norges 
Bank  er  nu.  Lorents  Angell  døde  i  1650  og  efterlot  sig  en  datter 
Karen.  Hun  blev  gift  med  den  danske  historiker  Peter  Fre- 
drik Suhm,  og  Thomas  Angell  blev  boende  hos  de  unge.  Men 
da  forholdet  mellem  disse  ikke  var  godt,  flyttet  onkelen  ut.  Da 
han  blev  mere  og  mere  misfornøid  med  Suhms  daarlige  liv,  gjorde 
han  i  1762  sit  testamente.  Han  døde  19  september  1769.  I  sit 
testamente  hadde  han  bestemt  at  renterne  av  hans  store  formue 
skulde  tilfalde  fattige.  2/6  skulde  utdeles  paa  hans  dødsdag.  For 
en  del  avdisse  midler  oprettedes  senere  Thomas  Angells  Hus 
for  enslige  kvinder  av  Angells  familie.  Lemmerne  faar  frit  hus, 
lys  og  varme  og  25  kr.  maaneden.  Huset  er  ombygget  og  utvi- 
det i  1902  og  har  plads  for  50  lemmer.  l/6  av  renterne  skulde 
tilfalde  Fattighuset.  For  disse  midler  bygde  man  Angells  Stuer  i 
Kongens  gate  for  26  lemmer.  Ve  tilfaldt  Vaisenhuset  og  2/6  skulde 
stadig  lægges  til  kapitalen.  Dette  blev  i  lang  tid  ikke  gjort,  men 
pengene  blev  anvendt  til  forskjellige  andre  ting,  til  opførelse  av 
fængslet,  latinskolen,  realskolen,  Carl  Johans  Stiftelse,  sykehuset 

og  til  en  vandledning  for  byen.  I  alt  har  saaledes  byen  taat 
omtr.  I1  f 2  million  kr.  av  Thomas  Angells  midler.  Stiftelsen  eier 
nu  en  kapital  paa  omkring|4V2  million  kr.,  som  stadig  øker.  I 
1892  besluttet  Trondhjems  bystyre  at  reise  en  mindestøtte  for 
byens  velgjører. 

I  nær  forbindelse  med  Angells  stiftelse  staar  Vaisenhuset. 
Det  første  vaisenhus  blev  oprettet  i  1634  for  forældreløse  barn. 
Det  brændte  1681.  Siden  bodde  børnene  i  latinskolen.  Efter 
krigen  i  1718  var  nøden  stor,  og  der  blev  atter  indkjøpt  et 
hus  til  fattige  barn.  Til  minde  om  svenskerne  skulde  de  ha 
blaa  opslag  paa  sine  trøier.  Derav  navnet  Blaaskolen.  De 
to  stiftelser  blev  senere    slaat  sammen  og  fik  navn  av  Vai  sen- 

hus.  (Waise,  tysk,  et  forældreløst  barn).  De  nuværende  bygninger 
er  opført  1771.  Vaisenhuset  har  en  kapital  paa  600000  kr. 
og  en  indtægt  av  ca.  30000  og  ca.  20000  kr.  av  Angells-penger. 
Vaisenhusbørnene  faar  nu  ikke  længer  ophold  i  anstalten,  men 
84  kr.  om  aaret  til  forpleining  hjemme  eller  hos  pleieforældre. 
Omtrent  400  barn  har  understøttelse.  Børnene  søker  byens  skoler, 
men  Vaisenhuset  yder  henved  6000  kr.  til  byens  skolevæsen  og 
holder  en  liten  skolebygning  med  inventar. 

St.  Jørgens  Hus,  grundlagt  i  1607  efter  indbydelse  av  lens- 
herren Steen  Bilde,  har  plads  for  21  fattige. 

Tæt  ved  Vaisenhuset  ligger  Stiftsarkivet.  Længer  borte  i 
Bispegaten  er  Bispegaarden,  opført  omkr.  1850,  Døveskolen 
1855  og  Kalvskindets  skole  1887. 

Følger  vi  Prinsens  gate  forbi  den  gamle  jernbanestation, 
kommer  vi  til  Ynglingeforeningen.  Dens  store,  vakre  sal  be- 
nyttes av  lagm åndsretten  og  til  arbeiderakademiets  forelæsninger 
m.  v.  Helt  fremme  ved  elven  ligger  St.  Olavs  katolske  kirke  og 
prestegaard. 

Længer  nede  paa  Kalvskindet  er  E.  C.  Dahls  bryggejri.  Her 
laa  fra  1752  Sukkerrafinaderiet,  Trondhjems  ældste  og  i  lang  tid  ene- 
ste fabrikanlæg,  med  eneret  til  at  forsyne  Trondhjems  og  Tromsø 
stift  med  sukker.  Det  blev  nedlagt  1861,  og  E.  C.  Dahl  opførte 
isteden  sit  bryggeri.  Søndenfor  dette,  like  til  Bispegaten,  anla 
han  en  park.  Sin  betydelige  formue  skjænket  generalkonsul  Dahl 
til  en  stiftelse,  og  i  parken  er  netop  opført  en  pragtfuld  bygning 
til  fødselsstiftelse  og  barnehospital. 

Hans  Nissen  og  Hustrus  Arbeidshus  er  oprettet  av 
kjøbmand  Hans  Nissen  ved  testamente  i  1784. 

Videnskabernes  Selskab,  blev  stiftet  1760  av  biskop  Johan 
Ernst  Gunnerus,  rektor  Gerhard  Schønning  og  Peter  Fredrik 
Su  hm.  I  selskapets  bygninger  ved  Erling  Skakkes  gate  er  et 
stort  museum,  myntsamling  og  bibliotek.  I  haven  staar  Aalens 
gamle  stavkirke  med  portal  fra  Haltdalens  kirke. 

Carl  Johans  Arbei dsstif  tels e  har  med  enkelte  avbrytelser 
været  i  gang  siden  1739.  Den  har  sit  navn  efter  kong  Carl  Johan, 
som  ved  sin  kroning  i  1818  skjænket  16000  kr.  til  anstalten,  og 
senere  flere  beløp. 

Av  det  gamle  sylkehus  benyttes  nu  bygningen  mot  Erling 
Skakkes  gate  til  pleiehjem  for  uhelbredelig  syke,  mens  bygningene 
til  Kongens  gate  gir  plads  for  forskjellige  skoler,  den  kvindelige 

industriskole,  som  er  privat  med  tilskud  av  staten  og  byen, 
skipper-  og  styrmandsskolen  og  maskinistskolen,  som  er 
kommunale  med  statstilskud. 

Tæt  ved  er  Kriminalasylet,  som  huser  farlige  forbrydere 
fra  hele  landet. 

I  Kongens  gate  ligger  Landsfængslet  og  Hospitalskir- 
ken,  Hospitalsstiftelsen  er  en  av  landets  ældste  stiftelser.  Allerede 
1277  oprettet  erkebiskop  Jon  Raude  et  hospital  for  fattige  mænd 


OLAV  TRYGVESØNS  GATE 


og  Marias  hospital  for  fattige  kvinder.  Der  fik  ogsaa  spedal- 
ske pleie.  Folk  i  havsnød  skjænket  ofte  gaver  til  Hospitalet. 
Dette  blev  meget  rikt  og  eier  nu  over  1  million  kr.  Det  har  sin 
egen  kirke,  bygget  i  18  aarh.  Hospitalsbygningen  paa  Løkkene 
er  opført  efter  branden  i  1842.  Til  Hospitalsstiftelsen  hører  ogsaa 
sindssykeasyl,  mellem  Kongens  og  Erling  Skakkes  gate. 

I  Kongens  gate  er  ellers  for  det  meste  smaa,  gamle  træhus. 
Først  nærmere  Torvet  er  større  murgaarder.  Paralelt  med  Kongens 
gate  gaar  Dronningens  gate,  som  gaar  over  i  Hospitals- 
løkkene,  Olav  Trygvesøns  gate  og  Fjordgaten,  som  gaar 
sammen  i  Sand  ga  ten.  Disse  længdegater  overskjæres  av  en 
række  tvergater  og  veiter.     Langs  voldene  ved  Ilen  gaar  Vold- 

gaten  ned  til  Skansen  jernbanestation.  Her  nede  i  Sanden  er 
rester  av  en  gammel  pælebebyggelse.  Paa  Løkkene  ligger  de 
vakre  bygninger  for  elektricitetsverkets  sekundærstation  med  kon- 
torer og  vognstald. 

Tæt  ved  ligger  Vestre  folkebad.  Saa  følger  Batteri- 
gaten,  den  brede  Tordenskjoldsgate,  St.  Olavs  gate  og 
Prinsens  gate.  Paa  hjørnet  av  denne  og  Kongens  gate  ligger 
Arbeiderforeningen,  stiftet  1850,  og  længer  op  teatret. 
Prinsens  gate  er  ved  Elgesæter  bro  forbundet  med  Eige  sæte  r 
gate,  og  disse  to  gater  danner  tilsammen  byens  længste  ubrutte 
forbindelseslinje,  fra  havnen  til  Tempe,  en  bymæssig  bebyggelse 
paa  Strindens  grund. 

Munkegaten  er  byens  vakreste  gate,  med  Domkirken  i  syd 
og  mot  nord  utsigt  til  Munkholmen  og  Leksvikfjeldene  el.  Strand- 
fjeldene  paa  den  anden  side  av  Trondhjemsfjorden.  Som  de  andre 
brede  gater  har  den  vakre  træplantninger  langs  fortaugene. 

I  Nordre  gate  og  Olav  Trygvesøns  gate  er  byens 
fineste  forretninger.  Posthus  og  telegrafstation  med  rikstelefon 
ligger  paa  hjørnet  av  Kongens  og  Nordre  gate.  I  Søndre  gate 
ligger  en  række  store  banker,  og  paa  hjørnet  av  Dronningens  gate 
Kunstindustrimuseet,  oprettet  1893. 

Nærmest  elven  gaar  Kjøbmandsgaten.  Øverst  oppe  ligger 
Haandverkerforeningens  gaard.  I  Iste  etage  er  Folkebiblio- 
teket. Ved  graving  paa  tomten  fandt  man  her  en  gammel  kirke- 
gaard.  Den  har  sandsynligvis  tilhørt  Allehelgens-kirken,  mens 
Benedictiner-kirken  laa  litt  længer  vest,  ved  «Tabernaklet». 
Ellers  er  Kjøbmandsgaten  nu  ikke  længer  nogen  sterkt  befærdet 
gate.  Først  længer  nede  er  en  del  større  forretninger.  Særlig 
merker  videt  Bergenske  og  det  Nordenfjeldske  Dampskibs- 
selskabs  kontorer.  Det  sidste  er  grundet  1857  med  dampskibet 
«Nidelven»,  og  har  vokset  sig  frem  til  at  bli  et  av  landets  største 
dampskibs  selskaper. 

Paa  den  anden  side  av  elven  ligger  Baklandet  og  Lade- 
moen. Vi  følger  ,  sporvognen  gjennem  Indherredsveien  til 
Buran.  Ret  foran  os  har  vi  Lademoens  kirke,  færdig  1905,  og 
skole,  færdig  1906.  Længer  ind  Hans  Wingaard  Finnes 
barnehjem  for  gutter  og  Fridheim  pikehjem.  Tæt  ved  Buran 
ligger  herme  tik  f  abrikken. 

Fra  Indherredsveien  og  paralelt  med  denne  gaar  de  store 
gater,  Kirkegaten,  Nedre  og  Øvre  Møllenberggate  over 

Rosenborg  og   Kirkesletten.     Paa  det  høieste  parti  ligger 
Bispehaugens  skole,  opført  1896—1902  i  paviljongsystem. 
Bakke  gaard  er  en   stor,   gammel   træbygning   paa   nonne- 


klostrets grund.  Bakke  kirke  er  opført  1718  av  biskop  dr.  Peder 
Krog  og  opkaldt  efter  hans  hustru,  Annæ    Dorotheæ   kirke. 

I  Smaa6ergene  er  begyndende  parkanlæg. 

Syd  for  Kri  stians  ten  ligger  bydelen  Sin  saker.  Længer 
frem  erGløshaugen  med  offentlig  døveskole.  Paa  denne  høitlig- 
gende  slette  reiser  sig  nu  Norges  tekniske  h  ø  i  s  k  o  1  e.  Herfra  gaar  en 

bred  gate  ned  forbi  tvangsarbeidsanstalten  Vollan  f  rem  til  Elgesæter 
gate.  Partiet  paa  den  anden  side  av  denne  bærer  navnet  Øen. 
Her  ligger  Tilfred shed  kirkegaard  med  gravkapel  og  klokke- 
støpul  i  gammelnorsk  stil,  og  sykehuset.  Paa  den  ytterste  spids 
ligger  Nidarø  sagbruk,  som  tilhører  Thomas  Angells  Stiftelse. 
Tæt  ved  ligger  skøitebanen. 

Gangbroen  fører  over  elven  til  Elvegaten,  og  naar  vi  følger 
denne,  kommer  vi  til    Ilens   kirke,    opført  1889. 

Ilens  park  er  et  vakkert  anlæg  med  musikpaviljon  og  vand- 
spring.    Ilens  skole  er  opført  1877.     Træbygningene  er  gamle. 

Langs  stranden  er  store  trælastoplag  og  trævarefabrikker.  Længer 
ute  paa  Ilsvikøren  en  spikerfabrik.  Ila  smelteverk  og 
karbidfabrik  drives  med  elektricitet  fra  byens  verk. 

Paa  høiden  over  Heiven  ligger  det  gamle  herresæte  Mølle- 
haugen. 

Utover  øren  ved  Ilsvikens  epidemilasaret  anlægges  stadig 
nye  kaier  for  lossing  av  kis  fra  Røros,  Kjøli  og  Fold  alens 
gruber. 

I  Ilebergene  er  store  træplantninger  som  tilhører  byen.  De  kaldes 
Elsterparken  efter  forfatteren  Kristian  Elster,  som  nogen 
aar  var  forstmester  i  Trondhjem.  Paa  et  vakkert  punkt  staar  en 
bauta  til  minde  om  forstmester  Schiøtz,  som  har  den  største 
fortjeneste  av  anlægget. 

Langs  sjøen  gaar  en  vakker  vei  til  Trolla.  Høiere  oppe  er 
strandlinjerne,  161  og  177  m.  over  havet.  Gjeitfjeldet 
400  m.  I  Hegdalen  er  biologisk  station.  Længer  ute  ligger 
de  vakre  gaarder  Høvringen  og  Munkaunet.  I  Trolla  er 
mekanisk  verksted,  støperi  og  skole. 

Til  Trondhjem  hører  en  stor  bymark.  Man  gaar  fra  sporveiens 
endestation  tæt  ved  »Hjorten«  op  Steinberget  til  Wullums- 
gaarden,  som  skal  være  bygget  av  sten  fra  den  gamle  Sverres- 
borg.  Ved  veien  staar  en  mindetavle  til  erindring  om  kong  Carl 
Johans  kroningsreise,  opsat  25-aarsdagen  efter.  Videre  forbi  byens 
vandbassæng  til  Fjeld  sæte  r  sanatorium,  360  m.  over  havet  og 
vakker  utsigt.  Forbi  skistuen  til  Graakallen,  558  m.  Her 
ser  man  i  klart  veir  fra  Sylene  paa  grænsen  til  havet  i  v.,  fra 
Fosen  i  n.  til  Troldheimen  og  Snehætta  i  s.  Det  høieste 
punkt  i  byens  omegn  er  Storheia,  564  m.  over  havet. 

